تجلی مسیح

یسوع مسیح کی صورت بدلنا یا تجلی مسیح معجزات مسیح
میں سے ایک جس کا ذکر اناجیل متوافقہ، پطرس کے دوسرے خط میں پایا جاتا ہے اور یوحنا کی انجیل میں اشارتاً ذکرانجیل شریف بہ مطابق یوحنا باب 1 آیت 14 موجود ہے۔ اس میں یسوع نے اپنی صورت میں تبدیلی کی تھی۔Transfiguration by Dorothy A. Lee 2005 ISBN 978-0-8264-7595-4 pages 21-30Lockyer, Herbert, 1988 All the Miracles of the Bible ISBN 0-310-28101-6 page 213

 انجیلی بیان 
ایک دفعہ یسوع اپنے رسولوں کو نادیدنی جہان کی حقیقت اور وسعت سے روشناس کرانے کے لیے پطرس، یوحنا اور یعقوب کو ہمراہ لے کر ایک پہاڑ (غالباً کوہ حرمون) کی چوٹی پر تشریف لے گئے۔
انجیل میں ارشاد ہے کہ:
چھ دن کے بعد یسوع نے پطرس اور یعقوب یوحنا کو ہمراہ لیا اور ان کو الگ ایک اونچے پہاڑ پر تنہائی میں لے گیا اور ان کے سامنے اس کی صورت بدل گئی۔ اور اس کی پوشاک ایسی نورانی اورنہایت سفید ہو گئی کہ دنیا میں کوئی دھوبی ویسی سفید نہیں کر سکتا۔"انجیل شریف بہ مطابق مرقس، باب 9 آیت 2 تا 3 "اور دیکھو دو شخص یعنی موسیٰ اور ایلیاہ اس سے باتیں کر رہے تھے۔ یہ جلال میں دکھائی دیے اور اس کے انتقال کا ذکر کرتے تھے جو یروشلم میں واقع ہونے کو تھا۔انجیل شریف بہ مطابق لوقا باب 9 آیت 30 تا 31 چنانچہ موسیٰ اور ایلیاہ کے ساتھ مصروف تکلم تھے تو رسول پطرس، یعقوب اور یوحنا اس جلالی منظر کا بڑے خوف اور حیرانی سے مشاہدہ کر رہے تھے۔ اس سے پیشتر انھوں نے نادیدنی جہان کا نظارہ اتنے قریب سے کبھی نہیں کیا تھا۔ چنانچہ پطرس بے ساختہ بول اٹھے۔
"ربی ہمارا یہاں رہنا اچھا ہے۔ پس ہم تین ڈیرے بنائیں۔ ایک تیرے لیے۔ ایک موسیٰ کے لیے۔ ایک ایلیاہ کے لیے۔ کیونکہ وہ جانتا نہ تھا کہ کیا جواب دے اس لیے وہ بہت ڈر گئے تھے۔ پھر ایک بادل نے ان پر سایہ کر لیا اور اس بادل سے آواز آئی کہ میرا پیارا بیٹا ہے۔ اس کی سنو"انجیل شریف بہ مطابق مرقس باب 9 آیت 5 تا 7 "شاگرد یہ سن کر منہ کے بل گرے اور بہت ہی ڈرے۔ یسوع نے پاس آکر انھیں چھوا اور کہا اٹھو، ڈرو مت، جب انھوں نے اپنی آنکھیں اٹھائیں تو ایک یسوع کے سوا کسی نہ دیکھا۔"انجیل شریف بہ مطابق متی باب 17 آیت 6 تا 8 "جب وہ پہاڑ سے اترتے تھے تو اس نے ان کو حکم دیا کہ جب تک ابن آدم مردوں میں سے نہ جی اٹھے جو کچھ تم نے دیکھا ہے کسی نہ کہنا۔ انھوں نے اس کلام کو یاد رکھا اور وہ آپس میں بحث کرتے تھے کہ مردوں میں سے جی اٹھنے کے کیا معنی ہیں؟"انجیل شریف بہ مطابق مرقس باب 9 آیت 9 تا 11
 تفسیر 
یہ دنیا کی تاریخ میں ان معدودے چند واقعات میں سے ایک ہے جبکہ انبیا اپنی موت کے بعد سچ مچ اس کرۂ ارض پر تشریف لائے۔ سیدنا موسیٰ نہایت معروف نبی ہیں۔ ان کی معرفت خدا تعالیٰ نے اپنی امت کو شریعت (تورات شریف) دی تھی۔ ایلیاہ نے موت کا مزہ نہ چکھا بلکہ انھیں زندہ آسمان پر اٹھا لیا گیا تھا۔ ان دونوں واقعات کا بائبل میں ذکر آیا ہے۔بائبل شریف، خروج اور 3 سلاطین ابواب 2 موسیٰ اور ایلیاہ کافی عرصہ پہلے دنیائے فانی سے عالم بالا پر رحلت فرما گئے تھے۔ اور مسیح موعود کے بارے میں حق تعالیٰ کی تجویز کے متعلق علم رکھتے تھے۔ چنانچہ وہ سیدنا یسوع کی حوصلہ افزائی کرتے تھے تاکہ آپ یہودی راہنماؤں اور رومی حکومت کی مخالفت کا مقابلہ کرسکیں۔سیرت المسیح ابن مریم، مصنف ایک شاگرد، مترجم وکلف اے۔ سنگھ

 حوالہ جات 

زمرہ:الیاس
زمرہ:انجیل کے واقعات
زمرہ:کیتھولک مقدس ایام
زمرہ:لوقا کی انجیل
زمرہ:متی کی انجیل
زمرہ:مرقس کی انجیل
زمرہ:مسیحی اصطلاحات
زمرہ:مسیحی تہوار اور مقدس ایام
زمرہ:موسیٰ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:کوہ تبور
زمرہ:معجزات مسیح
زمرہ:اگست کی تقریبات
زمرہ:یسوع مسیح
زمرہ:عہد نامہ جدید کی حکایات